Správa o navrhovaných opatreniach vedúcich k zníženiu cien energií

MPSVR SR navrhuje aby vláda zvážila nasledovné opatrenia týkajúce sa trhu s pohonnými hmotami a trhu s plynom, ktoré by mohli viesť k zníženiu vysokých cien na trhu energií. 

Trh s pohonnými hmotami: posilnenie trhového prostredia štrukturálnymi opatreniami

Súťažný nástroj, ktorým by sa umožnil zásah do štruktúry a vlastníctva podnikateľského subjektu je možnosť ukladania štrukturálnych podmienok. To znamená, že ak by dominantný subjekt opakovane závažným spôsobom zneužíval svoje postavenie, pričom zamedziť takémuto správaniu by nebolo možné iným spôsobom vrátane sankcií, vo výnimočných prípadoch by bolo možné uložiť takúto štrukturálnu podmienku. Táto však musí byť proporcionálna danému porušeniu zákona. Uvedený inštitút nie je zavedený v súčasne platnej slovenskej právnej úprave, existuje v komunitárnom práve.  Tento inštitút by sa netýkal len trhu s pohonnými hmotami, ale všetkých oblastí, kde by mohlo dôjsť k zneužitiu dominantného postavenia na trhu.